
érdések ugyanazok! 


Beszélgetéssorozatunkban Gallai István 
önsegítő csoportvezetővel ismerkedhetünk meg 


En, úgymond , belefolytam". Nem terveztem, de megsze- 
rettem. Jött egy lehetőség, hogy Hanghalló Csoportokat 
vezethetek és elvállaltam. Akkor az orvosom azt mond- 
ta, hogy látja, hogy a felépülés útján 

vagyok és sokat tudnék se- 
gíteni a sorstársaknak. 
Lenne-e 


ss an 0? m 
önsegítő Csoportok online ! 


A Covid, a karantén mindannyiunknak szokatlan, nehéz időszakot hozott. Azért, hogy közösségeink tovább működhessenek, az inter- 
net segítségét vettük igénybe. Az Ebredések Alapítvány minden önsegítő csoportja hozzáférhető az interneten keresztül. Az egysze- 
rűen letölthető, és telefonon is használható Z0OM program és applikáció segítségével heti, kétheti rendszerességgel láthatják, hallhat- 
ják egymást csoporttagjaink. A jelentkezéssel kapcsolatban felvilágosítást alapítványunk dolgozói adnak, illetve érdeklődni központi 


telefonszámunkon lehet. ( 334 1550 ) 


kedvem hozzá? Tetszett. Ez 9 éve volt. Azóta is csinálom. 


Nem biztos, hogy könnyebben lesznek segítők. Valaki az 
elakadása-felépülése után sokszor kerüli ezeket a helyze- 
teket, segítő munkát. Lehet, hogy , rossz" hatással lesz rá, 
megterheli. Viszont, jobb segítő lesz az, aki megtapasztalja 
bírja is. 


az elakadást és felépül és 
Pláne, ha tudás is társul 
hozzá, ha szakma- 
beli is egyben. 
Szerintem. 











Azt hiszem, szinte mindenféle mentális problémával élő - 

vel találkoztam már. A probléma a hagyományos pszichi- 
átriai szemlélet, ami hatására lemondanak a sorstársak 

a felépülés lehetőségéről é és stigmatizálják is magukat. — 7 
Nagy előrelépés, hogy terjed a közösségi pszichiátriai 
szemlélet, a HH csoportok és a HH módszer. Tananyagba 

is beveszik már őket (orvosi egyetem, szociális munkás 
képzés). Szemléletváltás van a pszichiátriában. (Talán 


egy picit én is hozzájárultam) 


számunkra? Van-e idő minden területen a kísérletezés- 
re, próbálkozásra? Kitől kérhetünk ebben segítséget? 
Eléggé tájékozott-e társadalmunk e téren? 

Nem biztos, hogy tudjuk, hiszünk benne, hogy jó lesz az a 
módszer, segítő, vagy csoport. (Főleg, ha ahagyományos 
pszichiátriából jövünk) A bizonyítékok (felépüléstörté- 
netek) segíthetnek. Nyitott személyiség is kell hozzá. Jó, 
ha van egy közeli hozzátartozó, vagy segítő, aki segít a 
,betegnek ". Pl.: elviszi csoportra, segítóhöz. 

Kitől kérhetünk segítséget? Talán először a háziorvo- 
sunktól (aki tájékozott), illetve az internet is segíthet 
ebben. Nem elég tájékozott a társadalom szerintem. A 
lelki ,betegségek" területén főleg. Nem is mernek sokan 
beszélni sem róla. 

Sok felmérés mutat rá, hogy az elakadással élők bizo- 
[AAA rat [Kat ToJ VT ot- Teli (-1a(-1d-vat-Kekt-It-te Mt Het-1g-1d 

kör, az ellátórendszer - nem megfelelő módon, időben 
kapnak segítséget. Találkozol ezzel a helyzettel? Hogyan 
lehetne javítani ezen? 

Igen, találkozok. Vannak, akik akár 20 év után jutnak el 
egy közösségi pszichiátriára, HH csoportba. Vagy akár 
olyan sorstársakkal is találkoztam, akik évtizedek óta 
abban a hitben vannak, hogy csak gyógyszer van a ski- 
zofréniára és élethosszig tartó gyógyíthatatlan betegség! 
Es a hangokról nem szabad beszélni, nincs jelentősége! 
A mentális problémáknál főleg ez a jellemző, mert titkol- 
juk, titkolja a családunk is sok esetben. Igy késik a segít- 
ség. Félnek utána járni, segítséget keresni. Pláne, hogy a 
társadalom bolondnak tart minket. 

Hogy lehet javítani ezen? Talán a szakmabelieknek is 
szemléletet kellene váltani és ha már ők a jót /jó felfo- 
gást hangoztatják, már az egy fél siker. Pláne, ha GyőrfFi 
Pál terjesztené a TV-ben! x Egy ütős szöveggel. A stig- 
mán sokat lehetne változtatni, ami miatt sokunk öngyil- 
kos lesz. 

A háziorvosoknál lehetne figyelemfelhívó cetliket ter- 
jeszteni a mentális problémákról és a stigmáról, és per- 
sze a közösségi pszichiátriákról. Nem kell ezt szégyellni. 
Szembesülél-e azzal, hogyan élik meg a megbélyegzést 
azok az elakadással élők, azok a csoportok akikkel kap- 
csolatba kerültél? Mitől van ez a megbélyegzés? Van itt 
valamilyen remény? Van-e valami csodaszer a stigma 
ellen? 





Igen, szembesültem. Szégyelljük a megbélyegzést. Plusz, 
nagyobb elakadást okoz. És plusz tüneteket, a tünetek 
felerősödését. 

A társadalmi beidegződéstől, rossz szemlélettől, előíté- 
letektől, hogy őrültek, bolondok vagyunk. 

Van remény, idővel elterjed majd a jó felfogás. Hogy 
bárki kerülhet ilyen állapotba. Nem gyógyíthatatlan agy- 
betegség. 

Csodaszer: Szerintem idő kell, hogy megváltozzon a 
társadalmi felfogás erről az állapotról. Nem megy egyik 
napról a másikra. Politikusok is nagyban segíthetnék a 
szakma munkáját, változásokat eszközölni. Anyagi for- 
rásokról nem is beszélve. 

Ki lehet-e repülni egy önsegítő csoport biztonságából, 
vagy inkább örök simogató megtartóerő? Van-e világ az 
önsegítő csoportokon túl? Hogyan vár vissza a társada- 
lom? 

Szerintem lehet teljesen önálló életet élni. Akár az ön- 
állósodásba besegíthet egy darabig az önsegítő csoport 
is. De van, akinek szüksége lesz rá az életében mindig. 
Ebben nincs semmi baj szerintem. 

Nem lesz könnyű a társadalommal majd megküzdeni, de 
fel lehet magunkat vértezni a konfliktusok ellen. 

Biztos lesznek, akik nem szívesen látnak minket. De ez 
az ő bajuk - lehet, hogy velük van a probléma. 
UregráadTofojagíínat- Tette NAV ya Jg-kyádlolaki-tejlrefetfejeleldíei te 
ban? Milyen egy jó önsegítő csoport? 

Nyitottak vagyunk mindenre - egymásra, problémá- 
inkra. Segítjük, nem elítéljük egymást. Tapintatosak 
vagyunk. Olyanok vagyunk, mint egy család. Próbálunk 
megoldást találni problémáinkra, megosztjuk élettörté- 
netünk legnehezebb részeit is, tapasztalatainkat. 
Munkád, segítői tapasztalataid során megtapasztalhat- 
tad az együttműködés minden oldalát a nehézségekkel 
élők körében. Milyen együtt dolgozni olyan emberekkel 
akik valamilyen elakadással élnek? 

Szeretek velük dolgozni. Néha nem könnyű, de megér- 
tem őket a nehéz helyzetekben is, mert én is ugyanazzal 
küzdöttem. Evek alatt azért sokat fejlődtem ebben (9 év 
alatt). 

Ha lehetne három kívánságod, mint segítő, mit kívánnál 
a mesebeli aranyhaltól? Mi az a három dolog melyet, ha 


megváltoztahatnál minden elakadással élő, kliens azon- 
nal megérezne és azonnal boldogabb, teljesebb életet 
élhetne? 

Sokunk gondja ilyen állapotban a létfenntartás, pénzke- 
resés, mert vagy nem vesznek fel minket sehova, vagy 
nem keresünk sokat, kis teherbírásunk miatt sem. 
Szóval, az első a pénz lenne. Munkahely. Ez sok gondot 
megoldana. 

Második: Mindenkinek ingyen számítógépet, internetet 
otthonra. Hogy tudja tartani a kapcsolatot a világgal. 
Harmadik: Megértő, elfogadó társadalom, szakemberek, 
munkahelyek és közösségi pszichiátria. 








SVOICES 


Mi az a Hanghalló Módszer? 


Itt az idő megismerni! 


A HANGHALLÓ MÓDSZER /Hearing voices approach/ 
alapvetése az alábbiakban foglalható össze: 


1., A hanghallás részét képezi az emberi lények sokszínű- 
ségének; nem hétköznapi, de jelentéssel bíró érzékelés- 
nek tekinthető. 

2., Sok olyan hangokat halló személy él, aki nem fér bele 
semmilyen komplex pszichiátriai kórképbe, akár teljesen 
egészséges mentálisan. 

3., A hanghallás gyakran kapcsolatba hozható az élettör- 
ténetben fellelhető problémákkal, traumatikus esemé- 
nyekkel. 

4., Ha a hanghallás életvezetésbeli elakadáshoz vezet, 


akkor a hanghalló személy megtanulhat olyan stratégiá- 
kat, melyek segítségével képes megküzdeni, együtt élni 
a hangjaival. 

9., A megküzdés gyakran azzal fejeződik be, hogy a hang- 
halló személy sikeresen feldolgozza a hanghallás gyöke- 
rét képező múltbeli problémáit. 

6., Minden felépülő hanghalló stratégiája más és más le- 
het - habár közös gyökerük van - mint ahogyan állapotuk 
Is más és más. 


"A HANG NEM ÉRTELMETLEN DOLGOKAT MOND : ÚT 
A METAFORIKUS VAGY LITERALIS JELENTÉSEK MEG- 
FEJTESEHEZ 


Marius Romme holland pszichiáter egyik páciense min- 
denképpen választ akart kapni arra, hogy miért mondja 
neki az általa hallott hang azt, amit mond, vajon mit akar a 
hang közölni vele. Ragaszkodott ahhoz, hogy a hang nem 
értelmetlen dolgokat mond, hanem üzenetének köze van 
a valósághoz. Romme és munkatársa (később felesége), 
Sandra Escher, valamint követőik az azóta eltelt időben 
számos felhasználóval együtt választ találtak ezekre a 
kérdésekre, ami elvezetett jó néhány felhasználó felépü- 
léséhez: az érintettek visszaszerezték a működőképessé- 
güket, az életük irányítását újból a saját kezükbe vették. 
Ron Coleman a hanghallásból való felépülés három fázi- 
sát különbözteti meg. 

Az első az úgynevezett ijesztő Fázis (startling phase). 
Ezt a szakaszt a hangoktól való félelem, a hangok elke- 
seredett visszautasítása jellemzi. A hanghalló a zaklató, 
utasítgató hangok uralma alá kerül, képtelen a hangje- 
lenségeit értelmezni, és hiedelemvilágának megfelelő 
magyarázatokkal próbálkozik. A második, a szervezési 
szakaszban (organising phase) az érintett személy meg- 
figyelés alá veszi a hangjelenségeit, elkezdi a hangokat 
az életproblémákra szimbolikusan utaló üzenetekként 
értelmezni, és a hanghalló módszer technikáinak segít- 
ségével megtanulja hangjait kezelni, az erőviszonyokat 
a maga javára fordítani. A harmadik, a stabilizációs sza- 


kaszban (stabilization phase)] a hanghalló visszaveszi éle- 
tének irányítását, a hangok visszahúzódnak, és gyakran a 
korábban zaklató hangok tanácsadó, támogató hangokká 
válnak. A hanghalló módszer egyik döntő mozzanata ab- 
ban áll, hogy átsegítse a hanghallót az első szakaszból a 
másodikba. 


"MIT ÉLTÉL MEG ÉPP, AMIKOR AZT MONDTÁK A HAN- 
GOK?" - A MAASTRICHTI KÉRDŐÍV 


A hangok üzenetének megfejtésére a kiindulópontot az 
úgynevezett maastrichti kérdőív jelenti, amely 12 téma- 
körre kérdezve feltárja a hangjelenség és a hanghalló sze- 
mély élettörténete közötti összefüggéseket. A hanghalló 
személy tudatosíthatja, hogy életének mely mozzanatai, 
esetlegesen személyesen kik ingatták meg a világba ve- 
tett bizalmát, önbizalmát, önbecsülését, önismeretét és 
önmaga elfogadását, mi vezetett el oda, hogy képtelenné 
vált saját élete irányítására. 

A Hanghalló módszer vezérmotívuma az, hogy a hangok 
a felépülés irányába hatnak annak ellenére, hogy üze- 
netük az esetek többségében bántó, becsmérlő, zaklató, 
parancsoló. Ezt az ellentmondást a hanggal folytatott 
párbeszéd oldhatja fel. A hang elutasításával szemben a 
hang megfigyelése, szimbolikus üzenetének kibontása, 
megértése hozzájárul ahhoz is, hogy a hanghalló személy 
tudatosítsa, melyek voltak azok a pontok az életében, 
ahol nem sikerült alkalmazkodnia az életkörülményei- 
ben bekövetkezett változásokhoz, a külvilág kihívásaihoz, 
melyek voltak azok a pontok, ahol hibásan mérte fel saját 
lehetőségeit és képességeit, és az ebből adódó stressz el- 
viselése meghaladta az erejét, tehát a felépülés során mi- 
lyen változtatásokra van szükség, saját magának miben 
kell változtatni ahhoz, hogy a jövőben ezek a buktatók 
elkerülhetők legyenek. Ez nyitja meg az utat ahhoz, hogy 
a hanghalló személy mind tudati szinten, mind pedig az 
álmai megvalósításának útján visszaszerezze önbizalmát, 
önbecsülését, javítsa önismeretét és előbbre lépjen az 
önelfogadásban. Mindez elvezet oda, hogy a hang vissza- 


húzódik, miután már nincs szükség rá, hiszen küldetését 
teljesítette. 

A hanghalló módszer alkalmazható mind a hagyományos, 
mind a közösségi ellátás keretei között, egyénileg és cso- 
portos formában is. A hanghalló módszer ugyanakkor ki- 
hívást jelent a hagyományos pszichiátria számára, amely 
egyrészt elzárkózik a hangjelenségek tanulmányozása 
elől, másrészt csak igen korlátozottan bízik a felépülés 
lehetőségében. Felépülés elvű módszerként a hanghalló 
módszer épít a felhasználók személyes erőforrásaira. A 
hagyományos és a közösségi pszichiátriai ellátást tekint- 
ve a közösségi ellátás a felépülést elősegítő szolgáltatá- 
sok szélesebb választékát kínálja. Ezért a hanghalló mód- 
szer térnyerése Magyarországon elsősorban a közösségi 
ellátás kiterjesztésétől, az 1993-ban a közösségi ellátásra 
vonatkozó törvény végrehajtásától várható. 

A hanghalló módszer nem kívánja a felépülés minden di- 
menzióját és az azzal járó felelősséget magára vállalni. 
Mivel a hanghalló módszer egyik alapfeltételezése abban 
áll, hogy a hanghallás megjelenése általában traumatikus 
élethelyzetek sorozatához köthető, mely a személyisé- 
get sérülékennyé teszi, önbizalmát, önbecsülését, önér- 
tékelését aláássa, a hanghalló módszer technikái csak a 
traumák feldolgozásával, az élethelyzetek megváltozá- 
sával, a személyiség megerősödésével kölcsönhatásban 
hozhatnak tartós eredményt. Ugyanakkor az elsajátított 
és alkalmazott technikákon lemérhető, hogy hol tart a 
hanghalló személy a hanghalló módszer alkalmazásában. 


A hanghalló módszer elsajátításának az alábbi lépései különít- 
hetők el: 


1. Döntés a felépülésről 

2. Bizalom a felépülésben és a hanghalló módszerben 

3. A hanghallás különleges emberi adottságként, nem pedig be- 
tegségtüneteként való értelmezése 

4. A hangtól való félelem leküzdése I 

5. A hang megfigyelése /a Maastrichti kérdőív és az Eppen most 
hallottam hangokat... kérdőív segítségével/ 

6. Kiegyensúlyozott, partneri viszony kialakítása a hanggal 

7. Határszabás a hangnak 

8. A hangok kapcsolatba hozása az életeseményekkel, élettör- 
ténettel /a Maastrichti kérdőív segítségével/ 

9. Párbeszéd, tárgyalás a hanggal 

10. A hang szimbolikus üzenetének megfejtése és az annak 
megfelelő változtatások megvalósítása a személyiségben 

11. A saját felépüléstörténet megírása 





A felépülés bonyolult folyamata elképzelhetetlen a közösségi 
ellátás szolgáltatásai nélkül (egyéni és családterápia, pszicho- 
terápia, gyógyszeres kezelés, asszertív tréning, rehabilitációs 
munka, önkéntes munka, a szabad munkaerőpiacon végzett 
munka stb.) A felépüléselvet hangsúlyozva Kanadában a kö- 





zösségi koordinátort felépülési koordinátornak nevezik (agent 
de rétablissement). A közösségi ellátás szolgáltatásaiban való 
részvétel során a hanghalló személy fokozatos , saját lábra ál- 
lás" közben, a felépülés útján olyan felismerésekhez jut, melyek 
hozzásegítik a hanghalló módszer technikáinak, lépéseinek 
szélesebb körű alkalmazásához. Így előfordulhat, hogy a hang 
visszahúzódik vagy megszűnik már az összes lépés, az összes 
technika elsajátítása előtt. Ilyenkor azonban egy új élethelyzet, 
súlyos stresszhelyzetek, a biztonság átmeneti veszélybe kerü- 
lése hozzájárulhat a hang visszatéréséhez. Ennek kezelésére 
viszont az összes lépés és technika alkalmazására ismételten 
szükség lehet. A hozzátartozók, a rokonok, a barátok a 
hanghalló módszert megismerve sokat segíthetnek a fel- 
épülés támogatásában. 

